מרכז מורשת יהדות תימן וקהילות ישראל

מרכז מורשת יהדות תימן וקהילות ישראל, [[רחובות]]
המבואה למרכז מורשת יהדות תימן וקהילות ישראל, רחובות
מרכז מורשת יהדות תימן וקהילות ישראל נמצא ברחוב אברבנאל 7 בשכונת שעריים שבדרום העיר רחובות. המרכז נחנך בספטמבר 2017.ובראשו המנכ"ל מר חנניה קורש. המרכז נבנה בשכונת שעריים, במטרה להציג ולשמר את מורשת יהדות תימן, ולעודד את המשך חקר מורשתם.

במרכז יש מוזיאון ובו תערוכות ואוספים מגוונים, אולם אירועים ומרכז מחקר הכולל ספריה וארכיון. כן מתקיימים בו ימי עיון, סדנאות ומופעים שונים. במרכז תערוכות מתחלפות המציגות יצירות בנושא כלל קהילות ישראל, וימי עיון וסדנאות המייצגים את מורשת קהילות ישראל.

== הקמת המרכז והמבנה ==
עיריית רחובות הקימה את המרכז בהשקעה של כ-27 מיליון שקל. הוא שוכן בבניין שגודלו כ־3000 מ"ר, בשלוש קומות. בבניין אולמות תצוגה, ספרייה וארכיון, חדרי עיון, כיתות לימוד, אולם כנסים ובו 250 מושבים. האדריכל יעקב גיל, המתמחה במבני ציבור, תכנן ועיצב את המבנה, בעיצוב חדיש ומתקדם. בכניסה מבואה רחבה שממנה מתפצלים לחללי התצוגות, וגרם מדרגות המוביל לקומה השלישית המוקדשת לפועלם של יהודי תימן בארץ ישראל. כל המבנה מונגש לבעלי מוגבלויות.

ועדה אקדמית ליוותה את תהליך בניית עולם התוכן של המרכז, בוועדה ישבו חוקרים מתחום ההיסטוריה של יהדות תימן ומורשתה. פרופסור יוסף יובל טובי, היה היועץ האקדמי. לוועדה האקדמית קדמה וועדה אשר עסקה בבניית התפיסה הרעיונית והתכנון הראשוני, בה היו פעילים פרופסור יהודה ניני ז"ל, ד"ר דני בר מעוז<ref>ד"ר דני בר מעוז - היסטוריון חוקר, המתמחה בחקר יהדות תימן. בעברו היה דני לוחם ומפקד (אל"ם) בצה"ל, מרצה באוניברסיטה הפתוחה, עורך של כתב העת "תהודה" ועוד. דני פרסם ספרים רבים פרי מחקריו והיה עורך של ספרים רבים. הוא מרצה מבוקש ומדריך סיורים היסטוריים. בין ספריו הידועים: "יקוב הדין את ההר", "ויקרא שמה רחבות : מח'רבת דוראן לעיר המדע וההדר", "מגולת תימן לח'ירבת דוראן", "האמת הנעדרת", "אם חקלאות כאן, מולדת כאן : סיפור חייו של משה סמילנסקי", "חיים ללא ילדות", "בחבלי מולדת" ועוד.</ref> ומר חנניה קורש. את תהליך ההקמה על כל שלביו הוביל מר חנניה קורש, מנכ"ל המרכז, לדבריו: "הרעיון להקמת מרכז מורשת, בניית התוכניות ואישורן החל כבר בשנת 2002, בתקופת כהונתו של עו"ד שוקי פורר ראש עיריית רחובות. מימוש התוכנית ובניית המרכז וחנוכתו התקיימו הודות למאמץ עיריית רחובות והעומד בראשה מר רחמים מלול".<ref>מתוך דבריו בטקס פתיחת המרכז.</ref>

== תצוגות המוזיאון ==
מקבץ התערוכות המוצגות במוזיאון מספרות את סיפורה החזותי של קהילת יהודי תימן לאורך הדורות - בתימן ובארץ ישראל. כל הפריטים, האוספים והתערוכות במוזיאון נתרמו על ידי בני הקהילה התימנית בארץ ובחו"ל ותורמים מקהילות שונות. במוזיאון מוצגות שש תערוכות של צילום וציור תיעודי ובהן ניתן לראות צילומים היסטוריים ועכשוויים וכן ציורים ותחריטים בהשראת צילומים. לצד כל אלה מוצגים גם עבודות אומנות כגון תכשיטים, עבודות רקמה, תשמישי קדושה, כתבי יד תימניים, דגם בית כנסת ועוד.

=== התערוכות ===
* "רקמה תימנית מתימן ומהארץ" אוצרת: [https://teman.org.il/en/content/6922#.Yt1eTHZBxnA אסתר מוצ'בסקי – שנפר].
* "דיוקן תימני" ארץ ישראל, 1948-1881 אוצר: גיא רז.
* "דמויות מופת ונשים פורצות דרך" האמן: יגאל (תם) תמיר.
* "צורף הכסף בעל ידי הזהב" יצירותיו של אמן הפִילִיגְרָן<ref></ref> יוסף כהן עיראקי ז"ל. 
* "רגעים בצנעא" תערוכת צילומים מתימן של יחיא חייבי ז"ל. אוצרת: אסתר מוצ'בסקי-שנפר.
* "מסעות לתימן 2008-1987" תערוכת צילומים של הצלם נפתלי הילגר.<ref></ref>
* "מרבד הקסמים 1975" תערוכת תחריטים של האמן איתמר סיאני.
* "יהודי תימן בישראל" תערוכת צילומים של [https://www.zionozeri.com/content.html?page=1 ציון עוזרי].
* "קסם המרבד" תערוכת ציורים של האמנית [https://www.bet-moreshet.co.il/הכר-את-האמן-רחל-פולס-דמתי/ רחל פולס, דמתי].
* "הכתב העברי" תערוכת מיקרוגרפיה של [https://www.masoret.co/הרב-בן-ציון-בר-עמי-שליטא/ הרב ד"ר בר-עמ”י בן ציון].
* "חנוכיות" חנוכיות מאז קום המדינה, מאוסף דוד שוקר.
* "זיכרונות ילדות מצנעה" של [https://museum.imj.org.il/images/corridor/Center%20for%20Israeli%20Art/pdf/199.pdf הצייר שלמה עוזיירי].
* "תשמישי קדושה" של האומן משה בן דוד.
* "כתבי יד" תצוגה מאוסף שגיב מחפוד ומאוסף מרכז מורשת.

=== אוספים ===
במרכז מורשת תצוגה של אוספים שונים:
* אוסף ורדה כהן – אוסף מגוון של תכשיטים מקוריים מתימן.
* אוסף של כלים – סלים קלועים בעבודת יד, מתימן ומארץ ישראל.
* אוסף תכשיטים מתורמים שונים.
* אוסף כלי בית מקוריים מתימן.
* אוסף משפחת צדוק – חתן וכלה על לבושם המלא.
* כלה מאזור [https://teman.org.il/content/6623 בייחאן] מעשה ידי האמן משה דוד.

== ספריה וארכיון ==
במרכז מורשת ספריית עיון ומחקר, על שם [https://m.facebook.com/groups/517683495306219/permalink/680188595722374/ יאיר ונחמה מדאר הלוי] המונה כ־10,000 ספרים והיא כוללת ספרים ומחקרים אודות יהודי תימן וקהילות ישראל. ארכיון הכולל אלפי מסמכים מקוריים מתימן ומארץ ישראל בנושאי מורשת יהדות תימן. כדוגמת: האוסף של דן אלמגור, אוסף של מסמכים מאוספו הפרטי של "המוכתאר" של שכונת מרמורק, ועוד. במרכז מורשת פועלת קבוצת המחקר של מכון המחקר "בואי תימן" שבראשו עומד פרופסור אהרן גימאני.

== קישורים חיצוניים ==
* .
* עמותת "אעלה בתמר" https://www.eelebetamar.org.il/
* באתר עריית רחובות : https://www.rehovot.muni.il/מרכז-מורשת-יהדות-תימן-וקהילות-ישראל/
* באתר חמושה בעדשה<nowiki/>https://www.hamusha-adasha.co.il/טיולים-בדרום/מרכז-מורשת-יהדות-תימן-וקהילות-ישראל-בר/

==הערות שוליים==

קטגוריה:יהדות תימן